રાજકોટ મધ્યસ્થ જેલ સંકુલમાં રહેતા અને જેલમાં જેલર ગ્રુપ 2 તરીકે ફરજ બજાવતા કે એમ સાધુ નામના અધિકારી ગત રાત્રે ત્રણેક વાગ્યે સિપાહી ધર્મેન્દ્રસિંહ સોઢા સાથે નાઈટ ડ્યુટીમાં હતા દરમિયાન કોટપાળી પાસે ખાખી કલરનું સેલોટેપ વીંટાળેલું એક પાર્સલ જે જેલ બહારથી અંદર ઘા કરવામાં આવ્યું હોય તે મળી આવતા કબ્જે લીધું હતું અને અમલદાર જસવંતભાઈ કટારાને સોંપ્યું હતું સવારે જેલ ઓપનિંગ સમયે જેલ અધિકારીની હાજરીમાં આ પાર્સલ ખોલતા અંદરથી સેમસંગ કંપનીનો ફોન, 3 ચાર્જર, દેતા કેબલ અને બુધાલાલ તમાકુની 24 પડીકીઓ મળી આવતા ખુદ સ્ટાફ પણ ચોકી ઉઠ્યો હતો આ પાર્સલ કોણે જેલમાં ઘા કર્યું અને કોના માટે હતું તે જાણવા ફરિયાદ નોંધાવાઇ છે જેની તપાસ પીએસઆઇ ગોસાઈ ચલાવી રહ્યા છે અજાણ્યા શખ્સે જેલમાં પાર્સલ મોકલ્યું હતું પરંતુ સંલગ્ન આરોપી સુધી પહોંચે તે પહેલા જ ફરજ પરના સ્ટાફના હાથમાં આવી જતા ઈરાદો નિષ્ફળ નીવડ્યો હતો આ અગાઉ પણ અનેક વખત જેલમાં સજા ભોગવતા કેદીઓ પાસેથી મોબાઈલ, ચાર્જર, તમાકુ સહિતની પ્રતિબંધિત વસ્તુઓ મળી આવી છે.